पॉल एलन
एलन ने बिल गेट्स के साथ मिलकर 1975 में न्यू मेक्सिको के अलबुकर्क में माइक्रोसॉफ्ट (शुरुआत में "माइक्रो-सॉफ्ट") की सह-स्थापना की और एक बेसिक (BASIC) प्रोग्रामिंग लैंग्वेज इंटरप्रेटर की मार्केटिंग करना शुरू कर दिया। 1980 में आईबीएम को एक ऐसे डिस्क आपरेटिंग सिस्टम (डॉस) देने का वादा करने के बाद जिसे उन्होंने इंटेल 8088-आधारित आईबीएम पीसी के लिए अभी तक विकसित नहीं किया था, एलन ने माइक्रोसॉफ्ट के लिए उस समय सिएटल कंप्यूटर प्रोडक्ट्स में कार्यरत टिम पैटर्सन द्वारा लिखित एक क्विक एंड डर्टी ऑपरेटिंग सिस्टम (क्यूडॉस) को खरीदने के एक सौदे का नेतृत्व किया। इस सौदे के परिणाम स्वरूप माइक्रोसॉफ्ट एक ऐसे डॉस (DOS) की आपूर्ति के अनुबंध को प्राप्त करने में सफल हुआ जिसे अंततः आईबीएम की पीसी लाइन पर चलाया जाना था। आईबीएम के साथ यह अनुबंध माइक्रोसॉफ्ट के इतिहास में एक ऐसी क्रांतिकारी घटना थी जो एलन और गेट्स की बेपनाह दौलत का कारण बनी।
काइरो (ऑपरेटिंग सिस्टम)
काइरो (अंग्रेजी में: Cairo) 1991 से 1996 तक माइक्रोसॉफ्ट की एक प्रोजेक्ट का कूटनाम (codename) था। इसका उद्देश्य अगली पीढ़ी के ऑपरेटिंग सिस्टम के लिए प्रौद्योगिकियों का निर्माण करना था जो बिल गेट्स के "information at your fingertips." (अर्थात- "आपकी उंगलियों पर जानकारी") नामक दृष्टिकोण (vision) को पूरा कर सके। काइरो को कभी जारी नहीं किया जा सका, हालांकि इसकी तकनीकों के कुछ भाग अन्य उत्पादों में दिखाई पडते हैं।